**การประกวดผลงาน RMUT Startup Award**

การประกวดผลงาน RMUT Startup Award ครั้งที่ 2 ในงานประชุมวิชาการระดับชาติมหาวิทยาลัยเทคโนโลยีราชมงคล ครั้งที่ 14 การประชุมวิชาการระดับนานาชาติมหาวิทยาลัยเทคโนโลยีราชมงคล ครั้งที่ 13 และการประกวดสิ่งประดิษฐ์และนวัตกรรมราชมงคล ครั้งที่ 6 (RMUTCON 2025)

**1. คุณสมบัติของผู้สมัคร**

1) ผู้ส่งผลงานประกวดจะต้องเป็นนักศึกษาที่อยู่ระหว่างการศึกษาในระดับปริญญาตรี ปริญญาโท   
หรือปริญญาเอก ในมหาวิทยาลัยเทคโนโลยีราชมงคล 9 แห่ง

2) ต้องมีอาจารย์ที่ปรึกษาประจำทีมที่สังกัดมหาวิทยาลัยเทคโนโลยีราชมงคล 9 แห่ง

**2. เงื่อนไขการประกวด**

1) ผลงานที่ส่งเข้าประกวด จะต้องสร้างสรรค์ผลงานด้วยตนเอง ห้ามคัดลอกผลงานของผู้อื่นหรือไม่ละเมิดลิขสิทธิ์ หรือทรัพย์สินทางปัญญาอื่นหรือสิทธิ์ใด เด็ดขาด หากพบเป็นผลงานที่ลอกเลียนแบบผลงานของผู้อื่นจะไม่ได้รับการพิจารณาจากคณะกรรมการ

2) ผลงานที่ส่งเข้าประกวด ต้องไม่เคยได้รับรางวัลการประกวดในระดับชาติและนานาชาติมาก่อน

3) ผลงานที่ส่งเข้าประกวดและผ่านการคัดเลือกให้นำเสนอผลงาน ต้องทำโปสเตอร์นำเสนอผลงานและนำชิ้นงานหรือแบบจำลองหรือวิดีทัศน์แสดงการทำงานของชิ้นงานมาแสดงในวันจัดงาน

4) ผู้ที่ผ่านรอบคัดเลือก จะได้ลงทะเบียนเข้าร่วมการประกวดผลงาน RMUT Startup Award ภายในเวลาที่กำหนด

5) ผู้ส่งผลงานประกวดยินดีให้คณะกรรมการผู้จัดการแข่งขันนำผลงานที่ส่งเข้าประกวด เผยแพร่  
ต่อสาธารณชน ไม่ว่าจะในเอกสารสื่อสิ่งพิมพ์ทุกประเภท หรือสื่อรูปแบบอื่นๆ ตามความเหมาะสมเพื่อการประชาสัมพันธ์ หรือเพื่อการใดๆ ที่ทางโครงการพิจารณาเห็นสมควร

6) ผู้ส่งผลงานประกวดยอมรับว่าการตัดสินของคณะกรรมการถือเป็นที่สุด

7) กรณีปรากฏภายหลังว่า ผู้ส่งผลงานประกวดมีคุณสมบัติไม่ครบถ้วนตามที่กำหนด คณะกรรมการสามารถเพิกถอนผลการตัดสิน และเรียกรางวัลคืน ผู้ส่งผลงานประกวดต้องเป็นผู้รับผิดชอบในความเสียหาย  
ที่เกิดขึ้นทั้งหมด

**3. กำหนดการรับสมัคร**

|  |  |
| --- | --- |
| **กิจกรรม** | **ระยะเวลา** |
| ตั้งแต่บัดนี้เป็นต้นไป | เปิดรับแบบนำเสนอผลงาน RMUT Startup |
| 30 เมษายน 2568 | สิ้นสุดการรับแบบนำเสนอผลงาน RMUT Startup |
| 31 พฤษภาคม 2568 | ประกาศผลการพิจารณารอบคัดเลือกของผลงาน RMUT Startup |
| 1 – 20 มิถุนายน 2568 | ชำระค่าลงทะเบียน (อัตราค่าลงทะเบียนล่วงหน้า) |
| 21 มิถุนายน – 10 กรกฎาคม 2568 | ชำระค่าลงทะเบียน (อัตราค่าลงทะเบียนทั่วไป) |
| 21 กรกฎาคม 2568 | ติดตั้งผลงาน RMUT Startup |
| 22 – 24 กรกฎาคม 2568 | งานประชุมวิชาการ RMUTCON 2025 |

**4. การลงทะเบียนและสิทธิประโยชน์การประกวด**

1) อัตราค่าลงทะเบียน : ผลงานละ 2,000 บาท/ผลงาน   
2) สิทธิประโยชน์ตามประเภทของการลงทะเบียน ดังนี้  
– อาหารเที่ยง 3 มื้อ  
– อาหารว่าง 6 มื้อ  
– อาหารเย็น 1 มื้อ (งานเลี้ยงต้อนรับ)  
– สูจิบัตร (กำหนดการ)

– ของที่ระลึก (กระเป๋า)

**5. ประเภทรางวัลการประกวด**

การพิจารณาตัดสิน คณะกรรมการจะพิจารณาจากเกณฑ์การตัดสิน โดยกำหนดระดับเกณฑ์ 100 คะแนนโดยเลือกจากคะแนน 3 อันดับสูงสุด ดังนี้

– คะแนนสูงสุดอันดับที่หนึ่ง จะได้รับ รางวัลระดับดีเด่น (Gold Award)

– คะแนนสูงสุดอันดับที่สอง จะได้รับ รางวัลระดับดีมาก (Silver Award)

– คะแนนสูงสุดอันดับที่สาม จะได้รับ รางวัลระดับดี (Bronze Award)

ซึ่งรางวัลที่จะได้รับตามลำดับ ดังนี้

1) รางวัลระดับดีเด่น (Gold Award) ในแต่ละสาขา จะได้รับโล่เกียรติยศ เหรียญรางวัลและเกียรติบัตร   
พร้อมเงินรางวัล 5,000 บาท จำนวน 1 รางวัล

2) รางวัลระดับดีมาก (Silver Award) ในแต่ละสาขา จะได้รับเหรียญรางวัลและเกียรติบัตร พร้อมเงินรางวัล 2,500 บาท จำนวน 1 รางวัล

3) รางวัลระดับดี (Bronze Award) ในแต่ละสาขา จะได้รับเหรียญรางวัลและเกียรติบัตร พร้อมเงินรางวัล 1,500 บาท จำนวน 1 รางวัล

**6. ขั้นตอนและรูปแบบการประกวด**

1) ดาวน์โหลดแบบฟอร์มส่งผลงานประกวดจากเว็บไซต์ https://rmutcon2025.rmutp.ac.th (Download)

2) ส่งผลงานเข้าประกวดต้องกรอกรายละเอียดอย่างชัดเจนและครบถ้วน

3) ลงทะเบียนพร้อมส่งผลงานผ่านระบบออนไลน์ ประกวด RMUT Startup ภายในเวลาที่กำหนด

4) จับฉลากลำดับในการแข่งขันนำเสนอผลงานจริง (Pitching) ในวันที่ 22 กรกฎาคม 2568 เวลา 09.00 น.  
ณ พื้นที่แสดงผลงาน RMUT Startup

5) แข่งขันนำเสนอผลงานจริง (Pitching) ในวันที่ 22 กรกฎาคม 2568 โดยผู้ส่งผลงานเข้าประกวดจะต้องนำเสนอผลงานต่อคณะกรรมการ ในเวลาที่กำหนดตามลำดับ จะมีเวลานำเสนอ 5 นาที และตอบข้อซักถามจากคณะกรรมการ 7 นาที รวมทั้งสิ้น 12 นาทีต่อผลงาน ณ โรงแรมอัศวิน แกรนด์ คอนเวนชั่น หลักสี่ กรุงเทพมหานคร

6) หลังจบการนำเสนอผลงานจริง (Pitching) ของทุกทีม คณะกรรมการจะมีการประชุมเพื่อสรุปผลคะแนน

7) การพิจารณาตัดสินของคณะกรรมการถือเป็นที่สุด

8) พิธีมอบรางวัลในวันที่ 24 กรกฎาคม 2568 ณ โรงแรมอัศวิน แกรนด์ คอนเวนชั่น หลักสี่ กรุงเทพมหานคร

### ****7. เกณฑ์การให้คะแนนการตัดสินการประกวดผลงาน RMUT Startup Award****

|  |  |
| --- | --- |
| **เกณฑ์** | **คะแนน** |
| 1. มีความเป็นนวัตกรรม/มีความคิดสร้างสรรค์/มีความแปลกใหม่/การใช้เทคโนโลยี/  ความเป็นไปได้ทางเทคโนโลยี | 20 |
| 2. ข้อมูลเกี่ยวกับปัญหาและโอกาส/กลุ่มลูกค้า/ความต้องการของตลาดและขนาดของตลาด | 20 |
| 3. ผลงานมีความเป็นไปได้ทางธุรกิจและโอกาสขยายผลเชิงพาณิชย์/ความสามารถในการแข่งขันทางการค้า/ความเหมาะสมของการตั้งราคา/วิเคราะห์ต้นทุน และกำไร/กลยุทธ์การดำเนินงานของธุรกิจ | 20 |
| 4. คุณภาพของสื่อการนำเสนอและโปสเตอร์ | 10 |
| 5. นำเสนอชัดเจน และเข้าใจง่าย | 10 |
| 6. บุคลิกภาพขณะนำเสนอ/การแต่งกาย | 10 |
| 7. ความสามารถในการตอบคำถาม | 10 |
| **รวม** | **100** |